Korsies van pastei | huiskok
Pastei uit my kombuis
Die naweek sit ek in ‘n gesellige eetplek The Barking Frog in die bekoorlike Vanwyksdorp, ver van alles af in die Klein-Karoo. Ek vra uit oor die pastei-van-die-dag en die vriendelike restaurant-eienaar vertel dit word spesiaal vir hulle gemaak deur Blanche van die dorp. Net daarna ontmoet ek die einste Blanche op die dorpie se jaarlikse plaasmark waar sy onder ‘n blou sambreel sit en haar tuisgebak verkoop. Al praat sy nie graag oor haarself of haar gebak nie, verstaan ons mekaar sommer net daar. Pastei doen dit aan mense – dis ‘n liefde wat ons almal deel. Iewers is daar ‘n pastei-chromosoom wat ons almal in gemeen het. Bykans elke koskultuur het ‘n vorm van pastei soos die Iere se steak en Guiness-pasteie, varkvleispasteie van die Britte, die interessante Stargazy vispastei van Cornwall, die empanadas van Suid-Amerika, Griekse vleispasteie van filodeeg, die Amerikaners se vrugtepasteie, Meksikaanse tamalepastei of Indiese samosas. Ons met ons wonderlike wildspastei van rafeltjievleis, tradisionele hoenderpastei met lagies van gekookte eier en ham; worsrolletjies en kerrie-maalvleis pasteitjies.
Die Four and Twenty Blackbirds Pieshop in Brooklyn, NY omskep die pastei in kuns om te eet. Foto Genti & Hyers.
Pasteie is sekerlik een van die vroegste vorm van wegneem-kos, want die korsomhulsel het sommer as verpakkingsmateriaal gedien. Pasteie is ook ‘n manier om die inhoud van vleis of groente te bewaar. Die storie loop dat die Egiptenare eerste was om voorlopers van pasteie te maak soos hul konkoksie van heuning, neute en vrugte wat in deeg ingerol is en dan gebak is; die Grieke het skynbaar die eerste gevulde pastei gemaak het. Die Romeine kry die eer vir die verfyning van die pastei, die gebruik van seekos en speserye, asook om pasteie oor die hele Romeinse Ryk bekend te gemaak het. ‘n Opwindende tyd in die geskiedenis van pasteie was die Middeleeue waar die rykes kos as ‘n vorm van teater en vermaak ingespan is – die meeste van die rykaards was eintlik maar ongeletterd en daarom baie op die visuele ingestel. Aan die koninklike howe is die pastei tot sy uiterste geneem met lewendige voëls wat daaruit gevlieg het, tot groot vermaak van die gaste. Volgens HW Claassens se boek Die Geskiedenis van Boerekos is pasteie vanaf die Middeleeue baie gewild in Europa, en het pasteie in die 1500’s hul verskyning aan die Hollandse hof gemaak.
Stillewe van Jan Davidsz de Heem uit 1651 toon die plek van pasteie.
Toe Jan van Riebeeck die verversingspos aan die Kaap gevestig het, het die pastei saamgekom. Kreefpasteie is destyds gemaak, aanvanklik met ‘n broskorsdeeg en later na die Hugenote se aankoms, ook met skilferkorsdeeg. Iets wat ek baie graag sou wou proe is ‘n pastei uit die 1770’s van fyngesnyde kreef, ‘n bietjie asyn, ansjoevissous, eiergeel, broodkrummels en BAIE botter, wat in skilferkorsdeeg gebak is. Vleispasteie, of dit lamsvleis, hoender, wildsvleis of oorskietvleis is, het steeds ’n spesiale plek in ons koskultuur. Verskillende vleise is ook dikwels saam gebruik en pasteie van wilde voels was baie algemeen. So ook pasteie van vis en skulpvis. Maar ek moet sê die mees indrukwekkende pastei uit ons kosgeskiedenis is die rustringpastei of benepastei wat destyds gemaak is van skaap of boerbok. Dis gemaak met die hele rugstring, want hou in gedagte – die mense het nie destyds elektriese vleissae gehad soos vandag waarmee die rugstring maklik in tjops opgesny kon word nie. Die rugstring is sag gestowe en met been en al in ‘n pastei omskep – die bene steek dan so mooi deur die pasteideeg. Die geluk is dat hierdie pastei vandag weer herontdek word nadat mense soos Dine van Zyl en Dr HW Claassens daaroor geskryf het en Hetta van Deventer-Terblanche daarvan vertel het op die kosprogram Kokkedoor. Renata Coetzee gee in haar boek The South African Culinary Tradition ‘n resep vir bok, skaap of lamspastei waar die pastei met fynvleis gemaak is en van die bone bo-op die vleis gesit word om die deeg te ondersteun. (Hierdie resep gebruik 1 koppie wyn en 1 koppie asyn vir 2 kg vleis – en die ander geurmiddels is 5 ml basielkruid, sout en 2 ml fyn naeltjies). Pasteie en mode-neigings: Die verlede verskaf toenemend inspirasie vir die toekoms. Die koswêreld is altyd op die uitkyk vir iets nuuts, trendy en ongewoon. Een van die mees ongewone neigings wat ek onlangs raakgeloop het kom aangewaai uit die dorpie Bray in Engeland: troukoeke gemaak met lae van varkvleis-pasteie! Elke laag het ‘n ander geur, soos stadig-gekookte vark met uie-marmalade, een laag met brandrissie en ‘n ander laag met suurlemoen, knoffel en pietersielie). Die troukoek word met bossies roosmaryn, pietersielie en vars blomme versier en met pasteihartjies afgerond. Lees meer hieroor op http://www.perfectpie.co.uk/wedding-pies/ Padstalle en pastei-bestemmings: Dis met goeie rede dat die pasteiwinkeltjie Four and Twenty Blackbirds in Brooklyn, New York een van my aller-moet-besoek kosbestemmings is. Dis waar die twee susters Melissa en Emily Elsen (wat wat al bestempel is as pastei-savants) hulle wonderlike soet en sout skeppings optoor ; die mooiste waarvan ek nog gelees het. Intussen reis ek ewe gelukkig in my eie land en smul aan die lekkerste pasteie by ons uitstekende padstalle.
[Ons hou vir die doeleindes van hierdie gesprek verby die garage-pies! Kunstenaar-vriend Theo Kleynhans herinner my juis nou die dag aan ou vriend Gert se sê-ding: ” Ek is nou so lus vir sooibrand ek eet sommer ‘n pie!” ]
Affieplaas se vleispasteie
Affie-Plaas padstal net buite Robertson, Wes-Kaap. In Louis Van Kopenhagen se bekende padstal verkoop die eg-tuisgemaakte vleispasteie soos soetkoek. Hoenderpastei is hul top-verkoper, maar as jy een keer die skaap-en-bees-pastei geproe het sal jy verstaan hoekom dit Louis se persoonlike gunsteling is. Hy reken hulle pasteie is so gewild omdat die vulsel van suiwer vleis gemaak word, en baie daarvan. Die deegkorsie is nie te dik nie en die porsie so ruim dat jy na een hiervan nie eers sal dink aan middagete nie. Stop ook daar vir die kerrie-maalvleis pastei, die peper-biefstuk en natuurlik die geliefde bief- en niertjiepastei.
Houwhoek se wildspastei (volgens Cecile Kruger)
The Home of the Chicken Pie padstal duskant Lanseria Lughawe (volgens Veralda Schmidt)
Ou Meul op Riviersonderend, Peregrine Padstal in Grabouw en ook Dassiesfontein (volgens Michelle van Staden).
Sonia Cabano laat weet: “Heel beste padstalpasteie wat ek nog ooit geëet het is die Kuilfontein padstal by die Springfontein afdraai op die N1, 140 km suid van Bloemfontein. Mens kan die padstal sien van die kruising, en dis mooi en dis goed en dis alles lekker.” Kenners meen Martinette en Shelton Staples maak die lekkerste lam-en-ment-pasteie.
Van Brakel se Stoor, op pad tussen Caledon en Napier (volgens Naomi Nell)
By die Vetmuis Plaaskombuis in Richmond, Noord Kaap, stop jy vir die lekkerste hoenderpasteie en wildspasteie, reken Annatjie Reynolds.
Wagon Wheel by die Riviersonderend Garage se pasteideeg is volgens Chris Greeff die lekkerste.
Affieplaas pasteie volgepak met vleis en niks anders as vleis nie.
Ouderwetse lamspastei As jy soveel liefde in jou pasteikors insit, moet daar onder ook iets spesiaal wees. Ek het hierdie resep in ‘n ou bêreboekie gekry van my ma gekry, met tradisionele resepte wat in 1949 uitgegee is deur die Shell-maatskappy. (Interessant – op dieselfde bladsy is ‘n advertensie vir ‘n mooi boervrou by haar kuikens en ‘n broeikas wat met paraffien werk) .
4 pond (1.8 kg) lamsvleis (rugstring; of meng lamsvleis en bees)
2 wit uie, in ringe gesny
1 blaartjie foelie (dis die dop van neutmuskaat)
2 onse (30 g/4 E) botter
1 E sago
1 rou eier (geskei)
‘n Paar skyfies ham
‘n Bietjie wonderpeper
Sny die vleis in netjiese stukkies, smoor die uie in die botter, voeg nou al die bestanddele by, behalwe die eiers, sago en suurlemoensap. Stowe nou die vleis tot heerlik sag. Voeg nou die sago en goeie klont botter by: roer tot die sago gaar is.
Klits geel van eier goed op, klits bietjie water by en dan die suurlemoensap en voeg by die vleis. Gooi nou die mengsel in pasteiskottel. Sny de hardgekookte eiers in skyfies en sit op die mengsel.
Gebruik die skilferkors vir die kors van die pastei en smeer oor met wit van eier .
Let wel: 1. Die resep kan ook vir hoenderpastei gebruik word. Volgens die resepteboeke kan hoender en lam ook saamgebruik word.
‘n Erfenis lamspastei verdien ‘n goeie bo-kors. Hierdie sodawater/brandewyn-kors van Carolie de Koster maak ‘n heerlike ligte skilferkorsdeeg, ewe lekker vir wildspastei, bief- en niertjiepastei of lam.
Genoeg vir 2 middelslag pasteie/terte of ongeveer 24 x 40 mm worsrolletjies.
250 g / 280 ml yskoue botter (of margarien, maar altyd beter met botter)
280 g / 500 ml koekmeelblom
20 ml brandewyn
Omtrent 170 ml koue sodawater
Rasper botter of margarien op growwe rasper en plaas in mengbak. Voeg meel, kremetart en sout by en meng met ‘n vurk tot die smeerdeeltjies eweredig in die meel versprei is.
Meng die brandewyn met 125 ml sodawater en voeg by die meel-bottermengsel en meng met vurk tot deeg vorm. Voeg geleidelik nog sodawater by tot die deeg net lekker ferm is. (die kleur en tekstuur is op hierdie stadium nog onegalig).
Bestrooi die werksoppervlakte liggies met meel. Rol die deeg met ‘n meelbestrooide koekroller uit in ‘n langwerpige vorm van 20 mm dik. Vou die deeg in drie lae, draai dit 90° en rol uit en vou weer. Plaas 20 minute in die yskas.
Herhaal die laaste stap twee keer of totdat die deeg 6 keer uitgerol en gevou is, en twee keer in die yskas geplaas is. Laat dit minstens 10 minute of oornag in die yskas rus en dan is dit reg vir gebruik.
Groot bonus: Vroeg-oggend het Tannie Poppie Coetzer, die land se gunsteling ouma, hierdie resep vir haar pasteikors deurgestuur :
Tannie Poppie se Ouma se pasteideeg:
500g botter (nie margarine)
Sif meel in mengbak, smelt botter in kookwater tot heeltemal gesmelt. Gooi botter-water by meel, voeg ‘n knippie sout by meng liggies met slaplemmes. Maak ‘ n bal, draai toe in kleefplastiek/ gladwrap, sit in yskas oornag. Rol volgende oggend uit – nie te dun nie. Maak pasteie en bak. Die deeg kan gebruik word vir melktertkors, soutterte, vleispasteie, enige iets.
Food in History, Reay Tannahill.
Kokkedoor: Die Kookboek. Human & Rousseau
Die Geskiedenis van Boerekos, HW Claassens
The South African Culinary Tradition, Renata Coetzee
Die Groot Boerekos Boek 2, Dine van Zyl
Tradisionele Suid-Afrikaanse Geregte, in 1949 uitgegee deur die Shell-Maatskappy.
Koskuns, Carolie de Koster.
Pie: A Global History, Janet Clarkson
The Four & Twenty Blackbirds Pie Book, Emily en Melissa Elsen
DIE RSG-LUISTERAARS HET VAN HEINDE EN VERRE OP DIE RSG-SMS- LYN LAAT WEET WAT HUL GUNSTELING PADSTALLE IS VIR LIEFLIKE PASTEIE – EN NATUURLIK OOK HERINNERINGE GEDEEL VAN VERAL STASIE-PASTEIE! Hier volg van die kommentare.
2014/04/23 09:25:03 AM Pasteie “to die for” by Ou Meule Bakkery Riviersonderend op N2 en dan dus ook by di omliggende Padstalle. Ons ry dit ni mis nie en prysgewys n winskoop. Maritha Steyn.
2014/04/23 09:25:00 AM Die Ou Meul,Riviersonderend.het die beste pasteie.Zack.
2014/04/23 09:24:57 AM Beste pasteie in land koop jy by Riviersonderend op N2 na Knysna. Groete. Susan.
2014/04/23 09:24:48 AM beste pasteie is by potbelly pantry buite klapmuts op r 44
2014/04/23 09:24:48 AM Thamela Padstal by Jansenville lekkerste Kudu pasteie! Groete Naude
2014/04/23 09:24:47 AM So naby aan apt eek as moontlik vir rennies. Basie
2014/04/23 09:24:46 AM SA se beste pasteie is by Houwhoek padstal. Lekker stilhou altyd tussen mosselbaai en die kappa! Jan
2014/04/23 09:24:38 AM Ventersdorp NW BAIE Lekker
2014/04/23 09:24:34 AM Nanaga padstal buitekant PE oppad na Grahamstad het die heerlikste pastye gaar of rou!!
2014/04/23 09:24:27 AM Eeste padstal op linkerkant vanaf boufort wes op pad oudsthoorn toe heerlike pastei in die wereld
2014/04/23 09:24:24 AM Forelpastei by Milly’s in Mapumalanga. Elza
2014/04/23 09:24:22 AM Ou Meul bakkery in Riviersonderend. Hulle is opgestop van die vleis.
2014/04/23 09:24:18 AM Beste lamsvleispasteie by Domein Doornkraal se padstal tussen De Rust en oudtshoorn! Aretha is die baasbakster daarvan. Ansie, kaapstad
014/04/23 09:24:02 AM Die Ou Meul op Riviersonderend laat mens regtig-egtig n OMpad ry.
2014/04/23 09:24:02 AM g ni bai koud hier by ons. Danki vi di musiek e gesels. Jule is top
2014/04/23 09:24:00 AM Beste tuisgemaakte pastei is by die padstal op Pikenierskloof pas rigting Citrusdal op Linker kant Groete Bitterbek
2014/04/23 09:23:59 AM Best pies: Mainroad Rivier-sonder-end. I am a tourist guide, stop there with busloads of tourists – they all love these special SA pies. Monika
2014/04/23 09:23:59 AM Peregrine padstal langs die N2 naby Grabouw.die beste tuisgemaakte pasteie,veral die wildspastei.Freaks.
2014/04/23 09:23:57 AM Houhoek Wk Elaine
2014/04/23 09:23:55 AM Nanaga padstal naby PE op die N2 se pasteie is tops. Hulle roosterkoek is ook heerlik. Bees
2014/04/23 09:23:51 AM M� Johan e Martilize, gaan goed in Welkom gist and bietji gere�n no
2014/04/23 09:23:49 AM Beste hoenderpastei te kry by Spensjolyt in Heidelberg (Kaap) – YUM!! Tania v S’bos
2014/04/23 09:23:48 AM Maggie’s farm naby Lanseria oppad Harties toe: beste hoenderpastei wat jy kan kry!! Hannes in Heidelberg
2014/04/23 09:23:48 AM More. Dit reen lekker in die Vrystaat. Hendrik
2014/04/23 09:23:47 AM Beste pasteie by nanagga padstal oos kaap van loret in jeffreysbaai
2014/04/23 09:23:41 AM Rita van Polokwane: Die heel beste cornish pastei is by tannie Rita se winkeltjie by die Bandelierkop garage! Dis al so sedert ek ‘n klein dogtertjie was en ek is al oor 40!
2014/04/23 09:23:35 AM Wil net vir anel binneman se dat sy haar kleuter atletiek more moet geniet.mama wag by wenstreep.
2014/04/23 09:23:34 AM Houwhoek padstal het die lekkerste pasteie! Denise
2014/04/23 09:23:33 AM Blue Crane padstal 3km wes v Heidelberg Kaap
2014/04/23 09:23:32 AM POTBELLY in Stellenbosch, o daai kerrie lam is om van mal te word
2014/04/23 09:23:29 AM Wilds pastei in victoria wes
2014/04/23 09:23:28 AM Eet heerlike groot vetkoek en dik groente sop. Reen heerlik in Parys, groete Rika.
2014/04/23 09:23:27 AM Rolandale padstal, Buffeljagsrivier, net buite Swellendam. Lekkerste pasteie! An2nette
2014/04/23 09:23:22 AM Lekkerste pasteie by padstal net verby di vakansieoord Klein Kariba dis heeeeerlik!!!! Hantie van Vanderbijlpark
2014/04/23 09:23:21 AM Beste pasteie by Nanaga, Los Kaap. Theo
2014/04/23 09:23:21 AM Riviersonderend is daar n plekkie wat die beste pasteie maak.
2014/04/23 09:23:20 AM Die Ou Meul op Riviersonderend laat mens regtig-egtig n OMpad ry.
2014/04/23 09:29:50 AM Elephant walk padstal knysna
2014/04/23 09:29:38 AM Edenvale .
2014/04/23 09:29:36 AM Ou Meul Bakkery Riviersonderend beste pasteie
2014/04/23 09:29:35 AM Johan ! Die lekkerste pasteie was 50 jaar terug op Germiston Stasie by die Stasie Kaffee ! n Bord vol met boerekoffie wat n boeretannie maak ! Oom Frik .
2014/04/23 09:29:29 AM Beste pastye by Potporri in Hartenbos
2014/04/23 09:29:25 AM Eva’s Avenue se hoenderpasteie word tuisgebak en is onverbeterlik. Gaan proe en bederf julself. Erna
2014/04/23 09:29:13 AM Sedgefield stasie Rosemary
2014/04/23 09:29:06 AM Pepper pies by Thamela padstal by Jansenvile. Rika
2014/04/23 09:28:59 AM Beste Padstal Pedigreen Regoorkant Grabouw Wes Kaap afdraai
2014/04/23 09:28:54 AM Kruising by Wellington-Malmesbry, padstal by kwekery. Di lekkerste beste ooit! Regte egte skilferkors van Annie
2014/04/23 09:28:37 AM Affie plaas padstal tussen Worcester en Robertson se pasteie is uit die boonste rakke. Maryna
2014/04/23 09:28:22 AM Riviers�nderend is daar n vroutjie wat heerlike pasteie maak n heerlike vulsel eetplek in d rivsonderend weskaap dina swelldam
2014/04/23 09:28:19 AM Lekkerste pasteie �s by SIELE OP WIELE PADSTAL op Cradock groete Margaret van Worcester
2014/04/23 09:28:08 AM Sedgefield stasie winkel, lekkerste pasteie. Tani x x
2014/04/23 09:28:07 AM Sing a song of 6pence .. 4+twenty black birds baked in a pie … Maureen Joubert
2014/04/23 09:28:04 AM My beste “Padstal” is sommer my buurvrou hier in Danabaai.Elmari Kilian(Kilian Pasteie)Sy bak die die WONDERLIKSTE pasteie! Dis eintlik vir Groot-Brak Mark bedoel-maar ek koop dit sommer voor dit daar uitkom! Hoender,Wild, Bees, Spinasie- net wat jou hart begeer! Marie Engelbrecht. Danabaai.
2014/04/23 09:27:45 AM Riviersonderend het lekkerste bobotie pasteie
2014/04/23 09:27:39 AM Rooiberg kelder padstal R62 Sally
2014/04/23 09:27:30 AM Johan, die beste pasteie kry jy by die Houwhoek padstal net voor Botrivier. Adri Groenewald. Ek ry nooit daar verby voor ek nie stop om voorraad te kry nie.
2014/04/23 09:27:14 AM Rsg julle is tops martelize jys pragtig. Sarel van mosselbaai.
2014/04/23 09:27:11 AM HALO JULLE DIE BESTE NANAGA OP DIE �2 ORPA P E
2014/04/23 09:26:53 AM t Elizabeth. Heeeerlik!
2014/04/23 09:26:50 AM g ooit ge�et het, was ‘n lamspastei van die Nanaga-padstal naby Por
2014/04/23 09:26:49 AM Nanaga Padstal naby PE se lam en mint nommertjies wen hands down elke keer! Annerina
2014/04/23 09:32:20 AM As jy nog nie by Country Pumpkin in Barrydale ‘n pastei geeet het nie, het jy nog nie ‘n pastei geeet nie!!!! Piet van Potch.
2014/04/23 09:32:17 AM ar ook skaap en hoender. �=�
2014/04/23 09:32:16 AM Beste pasteie by Kambro. Naby Britstown. Veral die wildspasteie. Ma
2014/04/23 09:32:07 AM Smitswinkel langs di R62 in die Klein Karoo beste wildspastei en hoenderpastei
2014/04/23 09:31:41 AM Slegste pastei OOIT is Checkers. Se vir Nataniel. Mooi buite en bogger all binne.
2014/04/23 09:31:33 AM Florida padstal paarl wellington hulle het alle soorte en die wildspastei is uit die boeke
2014/04/23 09:31:31 AM Jansenville padstal verkoop ook lekke pasteie en droewors
2014/04/23 09:31:17 AM Uncle macs pies in krugrrsdorp wes het di lekkerste pasteie wat jy kan kry jmmmy
2014/04/23 09:31:11 AM Die caltex garage op moorreesburg verkoop i lekker wildspastei.oblix
2014/04/23 09:31:06 AM Die Wawiel by Trompsburg. Sy deeg en lam is tops!!!!!!!
2014/04/23 09:31:01 AM Johan Martelize en u gas, laat my dink aan n kinderdae engelse liedjie wat onder meer die woorde in het: ….four and twenty Blackbirds baked in a pie and when the pie was opened the birds began to sing, oh wasn’t it a dainty dish to set before the king.” Nanaga padstal naby PE en Uitenhage. Groetnis Maggie Ooslonden
2014/04/23 09:30:53 AM Die hEerlikste pasteie is op GaRies: Ferdi se pasteie. Die verskeidenheid is fenominaal! (Raffealla Basson – Garies)
2014/04/23 09:30:43 AM My ma se springbok pasteie sy het die Rooi Granaat koffiewinkel in Lixton gehad.
2014/04/23 09:30:42 AM Die lekkerste tuisgebakte pasteie te kry by Tessie se Nessie Tuisnywerheid in Beaufort wes. En nog vele meer. Groete van Tessie uit n sopnat Beaufort Wes
2014/04/23 09:30:41 AM Beste hotdog pie by TV takeaways in vereeniging
2014/04/23 09:30:41 AM Wat dan van Moerse pie by Moerse Padstal by Napier?!!! Juli van Velddrif
2014/04/23 09:30:38 AM Spif hoenderpastei in Naboomspruit di lekkerste. Naomi
2014/04/23 09:30:30 AM Hou op asb ek sit langs die pad geen padstal in sig haha
2014/04/23 09:30:30 AM My dogter op Malmesbury se pasteie is tops Marcia
2014/04/23 09:30:27 AM Oom Daan se skaapvleispasteie te koop op Van Rhynsdorp en hoendervleispasteie by Houwhoekpadstal is die beste. Groete, Marilize.
2014/04/23 09:30:26 AM Ou meul bakkery, Riviersonderend. Hettie, somerset wes
2014/04/23 09:30:17 AM Potbelly pantry by klapmuts groete arnold
2014/04/23 09:30:13 AM PLAAS KLONTJIES MARGARINE OP KLAARGEKOOPTE DEEG VOORGEBAK WORD ANN
2014/04/23 09:30:12 AM Top pasteie net buite Robinson
2014/04/23 09:30:04 AM Riviers�nderend is daar n vroutjie wat heerlike pasteie maak n heerlike vulsel eetplek in d rivsonderend weskaap dina swelldam
2014/04/23 09:36:26 AM Sal my linkernier skenk vir een van daardie pasteie. Dit is n verslawing van my.
2014/04/23 09:36:19 AM Lekker hoenderpastei by die Koffie ‘Shop’ @ die Museum in Kleinzee. Estelle du Preez
2014/04/23 09:36:13 AM Mader’s pasteie in Mayville Pta! Die grootste en lekkerste ooit! Groete Andre & Mariana van Bela Bela!
2014/04/23 09:35:38 AM Ag nee julle twee, my mond water nou so! Groete van Bettie van Pretoria
2014/04/23 09:35:35 AM Johan, so 35 jaar om en by gelede was daar n OK Bazaar in Kaapstad, Adderleystraat en daar het jy die wonderlikse pastei met sy “gravy” gekry! Lekerrrrrr
2014/04/23 09:35:22 AM Dassiesfontein naby Caledon se kerriekospastei! Dis n maaltyd uit d hemel
2014/04/23 09:34:50 AM Nou so lus vir pastei! Waar koop mens een in Bloubergstrand/Table View? Laat weet! Karin
2014/04/23 09:34:46 AM Johan, kan Erieda nie v ons iewers daardie lekker sousresep van die destydse pasteie by die JHBstasie kry nie.
2014/04/23 09:34:43 AM Die beste Pasteie en Biltong by Snoywe buite Volksrust heerlik dankie Dirk
2014/04/23 09:34:40 AM Ek kan Af die Plaas sterk aanbeveel Flip Durban
2014/04/23 09:34:31 AM Gister aand E se hoenderpastei gemaak, baaaaie lekker! Rina
2014/04/23 09:34:26 AM Kleinberg plaasmark se hoenderpastei buite Mosselbaai. Jenny
2014/04/23 09:34:01 AM Florida padstal paarl wellington hulle het alle soorte en die wildspastei is uit die boeke. Van elize maritz in die paarl
2014/04/23 09:33:53 AM JOHAN DIE BESTE HOENDER PASTEI IS MY SKOON SUSTER SANTA TE WORCESTER SN GERRIE
2014/04/23 09:33:49 AM Graymore pastye in Newton Park is die beste in die land!!! Eben de Vos PE
2014/04/23 09:33:38 AM Lekker groot pastei . . Waarde vir geld . . Florida padstal buite Welington . . R44 en R45 kruising . . Groete Vic . .
2014/04/23 09:33:26 AM Peregrine padstal op die N2 by grabouw se pasteie net so lekker en die beste wildspastei van kabouter siel op wiel en ry vir lvv
2014/04/23 09:33:20 AM Goeie more Marlize kan mens met filo deeg pasteie vir diabete maak. Paula Hofmeyr
2014/04/23 09:33:02 AM Spensjolyt Heidelberg kaap. Bobaas pasteie!
2014/04/23 09:32:48 AM Springbokpasteie by Kambro-padstal naby Britstown!
2014/04/23 09:32:43 AM My tannie Dorea van Gansbaai maak die heerlikste hoenderpasteie. Net vleis geen byvoegsels nie . Selma
2014/04/23 09:47:07 AM Die Kaapse stasie se pasteie met daai sous van die jare 70. jammie. Fiela.
2014/04/23 09:46:28 AM Wat help dt om van Boepensie te hoor maar ons weet ni waar dt is nie? N
2014/04/23 09:45:04 AM Die beste pasteie ooit regte boere pasteie met baie regte vleis heerlik die moeite werd om te ry Weskus Padstal Yserfontein Riana Coetzee
2014/04/23 09:45:00 AM Waterwiel Phillippolis wonderlikste pastei. Daleen Pretoria
2014/04/23 09:44:41 AM Die smiling oven langs die N2 in die strand. Niks bied hom nie. kallie moller
2014/04/23 09:44:20 AM Uncle macs pies in krugersdorp wes di lekketste pastieie wat jy kan kry Hannie Manthe
2014/04/23 09:44:08 AM e uitstappie. ABEL van der Merwe Worcester
2014/04/23 09:44:07 AM Pastei en sous dink het sy oorsprong in Adderleystraat by die OK Bazaar in Kaapstad gekry. Dit was destyds ‘n hoogtepunt vir elke klient tydens ‘n inkopi
2014/04/23 09:43:56 AM Lekkerste wildspastei by voelpark in Robbertson. Maxie
2014/04/23 09:42:55 AM Die maalvleis pastei met skilverkorsdeeg is baie lekker kleinberg plaasmark N2,tussen mosselbaai en albertina.Sorina
2014/04/23 09:42:22 AM Indi� 80s I Bloemfontein langs gypsies Pienaar se BP garage wa
2014/04/23 09:42:18 AM Die beste pasteie is by die weskus padstal by Ysaerfontein Riana Coetzee
2014/04/23 09:42:16 AM Ansie Steyn van Swellendam se pasteie net die beste! Stop en vra net waar dit te kry is. Almal ken haar!
2014/04/23 09:42:14 AM s ‘n kafee wat mash party en gravy get maak het David van strand
2014/04/23 09:41:53 AM More. Help net daai vrou reg asb. Bay is in Ierland nie Engeland. Dankie. Robert. (Dankie Robert, Bray is natuurlik in Ierland!, Groete, Errieda)
2014/04/23 09:41:49 AM M en B se PastY Beste Nee vir die troukoek Marietjie
2014/04/23 09:41:43 AM Wat van die lekker ou bruin uie “gravy” wat saam met die stasiepasteie bedien is! Loftus@Mosselbaai
2014/04/23 09:41:40 AM Die grootte,dikste en langste Sausege roll vir net 28 sent 52 jaar gelede by Tannie trix,naboomspruit op pad Pietersburg se Lugmagbases van pta,chris
2014/04/23 09:40:52 AM Frikkie McDonald se pasteie van die Oakley padstal naby Alexandria is die beste in die weste. Johan PE
2014/04/23 09:40:52 AM More julle 2 die lekerste pasteie was so 57jaar gelede KAAPSTAD se stasie kafee so 6uur die ogend na n reis van Vedendal die vorige aand dalk was ons net baie honger
2014/04/23 09:40:40 AM Kyk Johan ek is n kenner van paais die beste pastye in die land kry jy by Die Rodenburg Deli slaghuis in die Strand
2014/04/23 09:39:08 AM Nee man julle, hoe moet ek nou voel. Steven siel op wiel. Beste wildspie. Victoria Wes. Mooi dag en maak my maar lekker lus
3 23 Apr 2014 09:47:54 AM Johan Smit Hallo julle. Ek staan en pasteideeg maak terwyl ek na julle luister. My deeg is eintlik bestem vir soutterte, wat nou pas in die oond is. ‘n Pastei is ‘n sentimentele ding: dis kos van onthou en jy onthou die stasieklanke, die kondukteur se fluitjie, die reuk van stoomenjins en die klank van ‘n korporaal se voetval. Soms onthou jy die stop oppad na ‘n begrafnis waar jy vroegoggend tussen die kafee en die kar al ‘n paar happe weg is. ‘n Pastei is ‘n kruk waarmee jy onthou, en verlang. Dis al.
4 23 Apr 2014 09:47:04 AM Adriaan Van der Merwe Hoop nie dis te laat nie..lol die Forel-pasteie van Milly”s padstal oppad Waterval Boven toe, is fantasties. Groete Adriaan Roodepoort:
5 23 Apr 2014 09:46:41 AM ESTELLE Sal julle so gaaf wees en net weer op lig sê waar die lekker pastei te kry is op die pad!! Baie dankie
6 23 Apr 2014 09:37:50 AM Kobie ‘n Vleispastei ( steak en niertjie) met ‘n lekker sous daaroor is regtig baie lekker.Stuur aan:
7 23 Apr 2014 09:36:51 AM Martie de Bruyn Moet asb nie die pasteie op Pretoria Stasie vergeet nie Leekker !!!!!!!!!!!!!!!!! GroeteStuur aan:
8 23 Apr 2014 09:34:46 AM Adine Hattingh Hier in Uzbekistan is pasteie ook tradisioneel. Hulle noem dit soemsa. Word met vleis of pampoen of spinasie gevul en in tandorie oond gebak. Dis ook heerlik. Ek sal foto van oond e-pos aan Johan. Baie interessant.
9 23 Apr 2014 09:34:14 AM anjolien Niemand se hoender pastei kom by tannie Dalene Slabbert van Beaufort Wes s’n nie!
10 23 Apr 2014 09:32:18 AM Pieter Vermeulen Gunsteling padstal is by Na Nagga buite Port Elizabeth oppad na Oos Londen. Beste pasteie, as ook wilds pasteie. Groete
11 23 Apr 2014 09:30:48 AM Bekkie Die lekkerste pastei wat ek nog geëet het is ‘n Jaymor pastei – Winkeltjie in Newton Park Port Elizabeth. Heerlik verby!!!!!!Stuur aan:
12 23 Apr 2014 09:29:45 AM Jolene van Schalkwyk Smiling Oven in Strand het die HEERLIKSTE, VARSTE EN BESTE PASTEIE. Regtig waarde vir geld.Stuur aan:
13 23 Apr 2014 09:28:09 AM Jessie Pricilla in Port Alfred maak die top Wilds en Hoender padteie. Ons laat elkeen wat PA toe gaan moet vir ons pasteie Bloemfontein toe bring.Stuur aan:
14 23 Apr 2014 09:27:39 AM Desire Engelke Op Saterdag 3 Mei hou die Evangelies-Lutherse Gemeente in Philippi hul jaarlikse basaar. Hierdie is ‘n BAIE LEKKER!! en gewilde basaar. Dit begin om 07h30. Dit word gehou by die ou bekende Duitse Saal op die H/v Govan Mbeki & Springfieldweg Philippi. U kan daar kom plaasvars groente kom koop. Die heerlikste Duitse gerookte worssoorte asook ander vleisprodukte sal te koop wees. Koek, tee en koffie asook heerlikse etes sal te koop wees. Daar is ook ‘n biertent en toutrek word aangebied. Kom , hierdie basaar is enig in sy soort en moet dit nie misloop nie!!!!St
15 23 Apr 2014 09:26:02 AM Magda MOBILE MESSAGE Johan / Martelize Die LEKKERSTE hoender pastei wat jy in jou lewe sal kan eet is “Drien op Vryburg se Hoenderpastei”!!!!!
16 23 Apr 2014 09:24:21 AM Pieter in Ballito Johan die lekkerste pastei wat ek geeet het was n tuisnywerheid in Hartenbos die lekkerste hoederpastei tuis gemaak gekoop daar.Begin lekker reen hier in Ballito en luister lekker vir jull
17 23 Apr 2014 09:24:09 AM Jeanette v/d Merwe Ons het jare gelede die lekkerste pasteie geëet by ‘n padstal op Barrydale. Weet nie eers wat die plekkie se naam was nie, maar ek het nog nooit weer ‘n pastei gekry wat sooo lekker gesmaak het nieStuur aan:
18 23 Apr 2014 09:23:30 AM Jurie van Rooyen Hi julle, daar is net EEN plek. Beavers in Port Alfred. Groot, vol regte egte vleis en bestandele, met kraakvars deugie. Groetnis Jurie Oos LondenStuur aan:
19 23 Apr 2014 09:23:07 AM Jurie van Rooyen Hi julle, daar is net EEN plek. Beavers in Port Alfred. Groot, vol regte egte vleis en bestandele, met kraakvars deugie. Groetnis Jurie
← Piekelvis met ywe
Macaroni en kaas van Ouma Mientjie tot modern →
4 Responses to “Korsies van pastei”
Peter Swanepoel April 25, 2014 at 7:01 am #
Ekhet nounie al die genoemde pasteie by die padstalle geproe nie, maar die lekkerste wat ek nog geëet het is die pasteie van die Dassiesfontein padstal op die N2 net voor Caledon. Probeer dit gerus en sê wat jy dink.
Poppie Coetzer April 23, 2014 at 4:52 am #
hi ek wou my deeg resep met jou deel van my ouma 4 koppies koekmeel 500g botter (nie margarine) 1 koppie kookwater METODE sif meel in n mengbak los botter op in kookwate tot heeltemal gesmelt gooi botter by meel voeg n knippie sout by meng liggies met n slaplemmes maak n bal draai toe in gladwrap papier sit in yskas oornag rol volgende oggen uit nie te dun maak pasteie en bak kan gebruik word vir melktertkors soutterte vleispasteie quices enige iets
*Poppie Coetzer* 082 523 0612
2014-04-23 4:46 GMT+02:00 Poppie Coetzer :
> Errida dis ongelooflik leke om pasteie te bak en alles wat jy vir ons > gewys het eks mal daaroor ek kook van 28 april tot 2 mei op dagbreek en > daar het ek n maalvleis en piesang pasteie gemaak wat ek in n koekpan gebak > het kyk n bietjie ek sal vir jou n foto aanstuur maar hy mag nie op > faceboek kom voor dit uitgesaai is nie dankie dat jy alles met ons deel en > by jou leer ek elke dag so baie Errida die 2de mei LAUNCH Frans Roelofse en > ek toeter op dagbreek 6:45 jy moet asb kyk dis waarmee ek nou vir n jaar > gaan besig wees n afrikaanse program leke dag lovies > > *Poppie Coetzer* > 082 523 0612 > >
huiskok April 23, 2014 at 7:34 am #
Poppie, jy bring altyd net de beste nuus! Dankie vir die heerlike deegresep ook. Ek sit dit ook op die blog.
Poppie Coetzer April 23, 2014 at 4:47 am #
Errida dis ongelooflik leke om pasteie te bak en alles wat jy vir ons gewys het eks mal daaroor ek kook van 28 april tot 2 mei op dagbreek en daar het ek n maalvleis en piesang pasteie gemaak wat ek in n koekpan gebak het kyk n bietjie ek sal vir jou n foto aanstuur maar hy mag nie op faceboek kom voor dit uitgesaai is nie dankie dat jy alles met ons deel en by jou leer ek elke dag so baie Errida die 2de mei LAUNCH Frans Roelofse en ek toeter op dagbreek 6:45 jy moet asb kyk dis waarmee ek nou vir n jaar gaan besig wees n afrikaanse program leke dag lovies